पाएं अपने शहर की ताज़ा ख़बरें और फ्री ई-पेपरडाउनलोड करें
जिले के 43 हजार अंत्योदय परिवारों के सदस्यों का जल्द से कोरोना वैक्सीन लगाई जा सके इसके लिए स्वास्थ्य विभाग ने दो दिनों के अंदर में 20 वैक्सीनेशन केंद्र खोल दिए हैं। हालांकि जगदलपुर शहर में शुरुआत में खोले गए दोनों केंद्रों को बंद कर दिया गया है।
ग्रामीण इलाकों में 16 तो वहीं शहरी क्षेत्र में 4 केंद्र खोले गए हैं। जहां पर 21 वार्ड के अंत्योदय परिवारों को वैक्सीनेशन कराने की सुविधा दी गई है। इस व्यवस्था के बाद भी लोग टीका लगाने के लिए आगे नहीं आ रहे हैं। सबसे अधिक परेशानी स्वास्थ्य विभाग के परेशानियों को बास्तानार और और दरभा इलाके में आ रही है। बार- बार टीकाकरण करवाने के लिए जानकारी देने और जागरूकता अभियान चलाने के बाद इस ब्लाक के लोग आगे नहीं आ रहे हैं। हालत यह है कि दरभा में जहां अब तक केवल 262 तो वहीं बास्तानार में केवल 95 लोगों ने टीका लगवाया है। जबकि अन्य ब्लाकों में यह संख्या करीब 400 से ज्यादा पहुंच गई है। जानकारी के मुताबिक मंगलवार को स्वास्थ्य विभाग के अधिकारियो ने सातों ब्लाकों में 1800 लोगों को कोरोना का टीका लगाने का लक्ष्य रखा था। लेकिन इसमें से केवल 1028 लोगों ने ही टीका लगवाया। जिला टीकाकरण अधिकारी डॉ सीआर मैत्री ने कहा कि शहर में केंद्रों और वार्ड की संख्या बढ़ाई गई है।
अब शहर में इन चार केंद्रों में लगेगी वैक्सीन
माध्यमिक शाला रेल्वे कालोनी- जवाहर नगर वार्ड , सरदार वल्लभ भाई पटेल वार्ड, संजय गांधी वार्ड, गुंडाधूर वार्ड, सुंदरलाल शर्मा वार्ड
केवरामुंडा हाई स्कूल- महेंद्र कर्मा वार्ड, श्यामप्रसाद मुखर्जी वार्ड, संतोषी वार्ड, महारानी वार्ड , बालाजी वार्ड
मंगल भवन– बलीराम कश्यप वार्ड, रवींद्रनाथ टैगोर वार्ड, मदर टेरेसा वार्ड, अंबेडकर वार्ड, , राजीव गांधी वार्ड
बस्तर चेंबर आफ काॅमर्स भवन- सुभाष वार्ड , प्रवीर वार्ड, विजय वार्ड और शिव मंदिर वार्ड शामिल है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva bho_Deva bho_Deva bho_Deva zho_Hant eng_Latn